KT1: Prva kontrolna točka se nahaja na koordinati: N=109112m in E=466410m. Koordinate so v UTM sistemu in jih je treba pretvoriti v državni sistem DTK kart.

Formule v pomoč:

x-N=1050

y-E=365

KT2: Druga KT se nahaja pri prvem kozolcu na katerega naletimo če se od KT1 odpravimo pod kotom 5751,1t.

KT3: se nahaja v kvadrantu [1265]. Točka je postavljena ob do zdaj že do dobro znani stavbi, ki spada v kulturno dediščino Slovenije in je izmed vseh takih stavb v tem kvadrantu najbližje idilečnemu izviru. Točka se nahaja natanko na sredini objekta.

KT4: Se nahaja pri edinem prav tako lepem, ampak sosedovem objektu, ki se nahaja 0,7455 km od KT3.

KT5: Je kozolec, ki je enako oddaljen od južne kapelice v Mengšu in ceste, ki povezuje Trzin in Mengeš, ob njej pa sta postavljeni tudi dve verski znamenji, eno na višini 307.9 m in drugo na višini 302.4 m.

KT6: Zadnja točka leži pri prvem kozolcu v smeri sence palice ob 7h 9min 3s po sončnem vzhodu. Sonce potuje po pravilnem polkrogu med vzhodom in zahodom in pot opravi v 12h. Polkrog je nagnjen proti severu in oklepa z vertikalo kot 23°.